Národný park Vysoké Taury

Národný park Vysoké Taury (nem. Nationalpark Hohe Tauern) je národný park v Rakúsku, ktorý sa rozkladá na rozlohe 1 836 km² v pohorí Vysoké Taury. Bol prvým národným parkom v Rakúsku a rozlohou je najväčší v Rakúsku, Alpách a strednej Európe. Charakteristikou parku sú veľké ľadovcové plochy až 130 km², alpské lúky, vysoké štíty a rozsiahle smrekové a borovicové lesy. V parku sa nachádzajú aj najvyššie rakúske vrchy Großglockner (3 798 m n. m.) a Großvenediger (3 662 m n. m.). Najväčší ľadovec je Pasterze, ktorý je dlhý 9 km s rozlohou 19 km². Národný park Vysoké Taury je domovom tretiny druhov rastlín v Rakúsku a 10 000 druhov zvierat. 35% plochy parku tvoria pasienky. Viac ako 300 vrcholov sa nachádza vo výške nad 3000 metrov nad morom. V parku sa ďalej nachádza 342 ľadovcov sa rozkladá na celkovej ploche 130 km², 279 tokov a 57 ľadovcových, 26 vodopádov (nespočetné množstvo malých vodopádov) a 551 horských jazier v rozlohe od 35 m² po 27 ha. Referencie Iné projekty Commons ponúka multimediálne súbory na tému Národný park Vysoké Taury Externé odkazy www.hohetauern.at (po anglicky)(po nemecky) Zdroj Tento článok je čiastočný alebo úplný preklad článku Nationalpark Hohe Tauern na nemeckej Wikipédii.